ประกาศสํานักงานคณะกรรมการอาหารและยาเรื่อง หลักเกณฑ์และวิธีการขอต่ออายุใบอนุญาตผลิต นําเข้า ส่งออกหรือมีไว้ในครอบครองซึ่งวัตถุอันตรายชนิดที่ 3 ผ่านระบบเครือข่ายคอมพิวเตอร์ของสํานักงานคณะกรรมการอาหารและยา พ.ศ. 2556--------------------------------------------อาศัยอํานาจตามความในข้อ 23 วรรคสาม แห่งกฎกระทรวง (พ.ศ. 2537) ออกตามความในพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยกฎกระทรวง ฉบับที่ 4 (พ.ศ. 2555) ออกตามความในพระราชบัญญัติวัตถุอันตราย พ.ศ. 2535 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานคณะกรรมการอาหารและยาในฐานะหน่วยงานผู้รับผิดชอบในการควบคุมวัตถุอันตรายตามประกาศกระทรวงอุตสาหกรรมว่าด้วยเรื่อง บัญชีรายชื่อวัตถุอันตราย จึงกําหนดหลักเกณฑ์และวิธีการขอต่ออายุใบอนุญาตผลิต นําเข้า ส่งออกหรือมีไว้ในครอบครองซึ่งวัตถุอันตรายชนิดที่ 3 ผ่านระบบเครือข่ายคอมพิวเตอร์ของสํานักงานคณะกรรมการอาหารและยา ดังนี้ข้อ ๑ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ประกาศนี้ใช้เฉพาะกับผู้ประสงค์จะขอต่ออายุใบอนุญาตผลิต นําเข้า ส่งออก หรือมีไว้ในครอบครองซึ่งวัตถุอันตรายชนิดที่ 3 ผ่านระบบเครือข่ายคอมพิวเตอร์ของสํานักงานคณะกรรมการอาหารและยาข้อ ๓ สํานักงานคณะกรรมการอาหารและยาขอสงวนสิทธิ์การเปลี่ยนแปลงหลักเกณฑ์และวิธีการที่จะต้องปฏิบัติตามประกาศนี้ เพื่อให้การต่ออายุใบอนุญาตเป็นไปด้วยความเรียบร้อยเป็นประโยชน์ต่อผู้ใช้บริการและทางราชการ โดยการเปลี่ยนแปลงนั้นหากเกิดความเสียหายใด ๆ ขึ้น ผู้ประกอบการจะเรียกร้องค่าสินไหมทดแทนใด ๆ มิได้ข้อ ๔ สํานักงานคณะกรรมการอาหารและยาจะไม่รับผิดชอบใด ๆ ในความเสียหายที่เกิดขึ้นจากระบบเครือข่ายคอมพิวเตอร์ที่ให้บริการหมวด ๑ ข้อความทั่วไป--------------------------ข้อ ๕ ในประกาศนี้"วัตถุอันตราย" หมายความว่า วัตถุอันตรายชนิดที่ 3 ที่สํานักงานคณะกรรมการอาหารและยารับผิดชอบตามประกาศกระทรวงอุตสาหกรรมว่าด้วย เรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535"ผู้ประกอบการ" หมายความว่า ผู้ได้รับอนุญาตผลิต นําเข้า ส่งออก หรือมีไว้ในครอบครองซึ่งวัตถุอันตรายชนิดที่ 3 จากสํานักงานคณะกรรมการอาหารและยาหมวด ๒ คุณสมบัติของผู้ขอใช้บริการ-----------------------------------ข้อ ๖ ผู้ประกอบการที่ประสงค์จะใช้บริการ จะต้องเป็นผู้ประกอบการที่ได้รับสิทธิ์ให้เข้าใช้งานในระบบสารสนเทศโลจิสติกส์ด้านวัตถุอันตรายข้อ ๗ ผู้ประกอบการที่ประสงค์จะใช้บริการ ต้องมีใบอนุญาตที่มีชื่อผู้รับอนุญาต ที่ตั้งของสถานที่ติดต่อ และข้อมูลต่าง ๆ ในใบอนุญาตตรงตามข้อมูลที่ได้รับอนุญาตจากสํานักงานคณะกรรมการอาหารและยา กรณีที่ประสงค์จะเปลี่ยนแปลงข้อมูลในใบอนุญาตต้องดําเนินการแก้ไขเปลี่ยนแปลงให้แล้วเสร็จก่อนที่จะยื่นขอต่ออายุใบอนุญาตผ่านระบบเครือข่ายคอมพิวเตอร์ของสํานักงานคณะกรรมการอาหารและยาหมวด ๓ เงื่อนไขการให้บริการ-----------------------------ข้อ ๘ ผู้ประกอบการที่ได้รับสิทธิ์ใช้ระบบ จะต้องปฏิบัติตามเงื่อนไขการให้บริการที่ปรากฏในหมวด 3 แห่งประกาศนี้ โดยเคร่งครัดข้อ ๙ ผู้ประกอบการที่ได้รับสิทธิ์ใช้ระบบ ต้องตรวจสอบและรับรองความถูกต้องในใบอนุญาตและรายการต่ออายุใบอนุญาตผลิต นําเข้า ส่งออก หรือมีไว้ในครอบครองซึ่งวัตถุอันตรายชนิดที่ 3 และต้องรับผิดทางอาญากรณีตรวจพบว่าข้อมูลดังกล่าวเป็นเท็จ รวมทั้งต้องรับผิดทางแพ่งหากข้อมูลที่เป็นเท็จนั้นก่อให้เกิดความเสียหายข้อ ๑๐ การแก้ไขข้อมูลที่ผิดพลาดหลังพิมพ์รายการต่ออายุใบอนุญาตผลิต นําเข้า ส่งออกหรือมีไว้ในครอบครองซึ่งวัตถุอันตรายชนิดที่ 3 ผ่านระบบเครือข่ายคอมพิวเตอร์ของสํานักงานคณะกรรมการอาหารและยา จะต้องยื่นขอแก้ไขที่สํานักงานคณะกรรมการอาหารและยาเท่านั้นข้อ ๑๑ การให้บริการนี้ให้ถือว่ามีผลสมบูรณ์โดยไม่ต้องส่งเอกสารประกอบในการต่ออายุใบอนุญาตผลิต นําเข้า ส่งออก หรือมีไวในครอบครองซึ่งวัตถุอันตรายชนิดที่ 3 ต่อสํานักงานคณะกรรมการอาหารและยา ยกเว้นสํานักงานคณะกรรมการอาหารและยามีเหตุสงสัยและขอเรียกดูข้อ ๑๒ กรณีผู้ประกอบการที่ได้รับสิทธิ์ใช้ระบบ ประสงค์จะเลิกใช้บริการหรือประสงค์จะให้ระงับสิทธิ์การใช้บริการของผู้รับมอบอํานาจที่มาดําเนินการแทนผู้ประกอบการ ให้แจ้งเป็นหนังสือต่อสํานักงานคณะกรรมการอาหารและยา ล่วงหน้าเป็นเวลาไม่น้อยกว่า 15 วันหมวด ๔ การระงับการให้บริการ--------------------------------ข้อ ๑๓ สํานักงานคณะกรรมการอาหารและยาขอสงวนสิทธิ์ระงับการให้บริการทันที หากผู้ประกอบการที่ได้รับสิทธิ์ใช้ระบบกระทําผิดเงื่อนไขการให้บริการหรือใช้บริการนี้ไปในทางที่ก่อให้เกิดความเสียหายต่อสํานักงานคณะกรรมการอาหารและยาหรือประเทศชาติหรือขัดต่อความสงบเรียบร้อยหรือศีลธรรมอันดีของประชาชน ไม่ว่าจะโดยทางตรงหรือทางอ้อม ทั้งนี้ ผู้ประกอบการที่ได้รับสิทธิ์ใช้ระบบไม่มีสิทธิ์เรียกร้องค่าเสียหายหรือค่าสินไหมทดแทนใด ๆ จากการระงับการให้บริการของสํานักงานคณะกรรมการอาหารและยาหมวด ๕ ขั้นตอนการขอต่ออายุใบอนุญาต----------------------------------ข้อ ๑๔ ให้ผู้ประกอบการที่ได้รับสิทธิ์ใช้ระบบ ปฏิบัติตามขั้นตอนวิธีการดังนี้ 14.1 เข้าระบบโดยการพิมพ์ชื่อผู้ใช้ระบบ (Login) และรหัสผ่าน (Password) 14.2 ยื่นคําขอต่ออายุใบอนุญาตผลิต นําเข้า ส่งออก หรือมีไว้ในครอบครองซึ่งวัตถุอันตรายชนิดที่ 3 ตามแบบ วอ. 9 ผ่านระบบเครือข่ายคอมพิวเตอร์ของสํานักงานคณะกรรมการอาหารและยา 14.3 ตรวจสอบและยืนยันความถูกต้องของข้อมูลที่ยื่นตามข้อ 14.2 14.4 เมื่อเจ้าหน้าที่แจ้งผลการรับคําขอต่ออายุและออกใบสั่งชําระค่าธรรมเนียมการต่ออายุใบอนุญาตเรียบร้อยแล้ว ให้ผู้ประกอบการพิมพ์ใบสั่งชําระค่าธรรมเนียมการต่ออายุใบอนุญาตและนําไปชําระเงินที่ธนาคารพาณิชย์ ภายในกําหนดเวลาที่ระบุในใบสั่งชําระค่าธรรมเนียม 14.5 เมื่อเจ้าหน้าที่แจ้งผลการอนุมัติให้ต่ออายุใบอนุญาตแล้ว กรณีมารับด้วยตนเองให้พิมพ์ใบนัดเพื่อนํามารับรายการต่ออายุใบอนุญาตหรือใบอนุญาต ที่สํานักงานคณะกรรมการอาหารและยาหรือรอรับรายการต่ออายุใบอนุญาตหรือใบอนุญาตทางไปรษณีย์ตามที่แจ้งความประสงค์ไว้ในระบบ 14.6 กรณีคําขอต่ออายุใบอนุญาตถูกเจ้าหน้าที่แจ้งยกเลิก ให้ตรวจสอบข้อความที่เจ้าหน้าที่แจ้งในระบบเครือข่ายคอมพิวเตอร์ และยื่นคําขอต่ออายุใบอนุญาต ณ สํานักงานคณะกรรมการอาหารและยา หรือ ณ สํานักงานสาธารณสุขจังหวัดสําหรับสถานประกอบการที่มีสถานที่ผลิตหรือสถานที่เก็บรักษาวัตถุอันตรายตั้งอยู่ในจังหวัดนั้น ๆข้อ ๑๕ กรณีระบบเครือข่ายขัดข้องไม่สามารถต่ออายุใบอนุญาตผ่านระบบเครือข่ายคอมพิวเตอร์ของสํานักงานคณะกรรมการอาหารและยาได้ ให้ผู้ประกอบการที่ได้รับสิทธิ์ใช้ระบบดําเนินการต่ออายุใบอนุญาต ณ สํานักงานคณะกรรมการอาหารและยา หรือ ณ สํานักงานสาธารณสุขจังหวัดสําหรับสถานประกอบการที่มีสถานที่ผลิตหรือสถานที่เก็บรักษาวัตถุอันตรายตั้งอยู่ในจังหวัดนั้น ๆผู้มีอํานาจลงนาม - ประกาศ ณ วันที่ 15 ตุลาคม พ.ศ. 2556 บุญชัย สมบูรณ์สุขเลขาธิการคณะกรรมการอาหารและยา